Aleksei Miltšakov

Aleksei Jurjevitš Miltšakov (vene keeles Алексей Юрьевич Мильчаков; sündinud 30. aprillil 1991 Leningradis) on vene neonats, Venemaa neonatsistliku sõjalise formeeringu Russitš juht, tuntud hüüdnimede "Frits" ja "Serblane" all. 

Sai kuulsaks, kui 2011. aastal avaldas sotsiaalvõrgustikus VKontakte fotod, milles ta tapab kutsika, seejärel lõikab tal pea maha ja sööb selle ära. “Ka loomadel on õigused ja ma austan nende õigust olla esiteks maitsekas, teiseks praetud, kolmandaks mitte palju kõõluseid ja luid; täna veendusin taas, et koer pole mitte ainult inimese sõber, vaid ka hea šašlõkk."https://web.archive.org/web/20230701080844/https://www.newsru.com/crime/28nov2011/zenitdecapitdog.html 

 Elulugu 
2000. aastatel oli ta Dmitri Djomuškini neonatsliku organisatsiooni Slaavi Liit Peterburi osakonna liige.https://meduza.io/feature/2022/07/08/my-hotim-ubivat 2012–2013 ajateenistuses Venemaa õhudessantvägedes.https://www.gazeta.ru/social/2015/05/21/6696285.shtml

2014. aastal läks sõdima Donbassi hüüdnime "Serblane" all. Enda väitel läks ta sinna "väikese vene natsionalistide rühmana" "tapma", kuna "tunneb jahi põnevust", ja nimetas end natsiks. Ukraina prokuratuuri andmeil võitles ta 2014. aasta juunist kuni 2015. aasta augustini Russitši eesotsas. Donbassi sõja ajal lõikas ta tapetud Ukraina sõduritel maha kõrvad, lõikas nende nägudele kolovrotati (kaheksaharuline haakrist) ning tegi ukrainlaste põlenud surnukehade taustal selfisid, mille postitas sotsiaalmeediasse. Ukraina sõjaväe peaprokuratuur lülitas ta 2016. aasta novembris tagaotsitavate nimekirja. 2016. aasta mais pälvis suurt vastukaja lugu, kuidas Valgevene lapsed viidi Venemaale sõjalisele väljaõppele, kus juhendajateks olid Russitši liikmed ja selle komandör Aleksei Miltšakov.  6. juulil 2017 algatas Ukraina peaprokuratuur tema suhtes kriminaalasja, teda süüdistatakse terrorirühmituse loomises, Ukraina territoriaalse terviklikkuse riivamises ja agressiivse sõja pidamises. Muu hulgas esitati talle süüdistus 40 Ukraina sõjaväelase mõrvas osalemises.https://focus.ua/politics/376046

2017. aastal avastas väljaanne Fontanka.ru Miltšakovi Venemaa Süüria operatsioonis osalenud Wagneri palgasõduritest tehtud fotodelt.https://www.fontanka.ru/2017/10/19/101/

Saksamaa föderaalse luureteenistuse andmetel on ta alates 2022. aasta aprilli algusest osalenud Venemaa täiemahulises sissetungis Ukrainasse.https://rus.azattyq.org/a/31873520.html 2022. aasta septembris avaldas Miltšakov oma Telegrammi kanalis "Ukraina relvajõudude sõjavangide kõrvaldamise juhised", milles ta ähvardas sõjavange piinata ja tappa.https://theins.ru/news/255308 

 Sanktsioonid 
16. veebruaril 2015 kanti ta Euroopa Liidu sanktsioonide nimekirja Ukrainas vaenutegevuses osalenud separatistliku rühmituse komandörina.https://www.interfax.ru/world/424276https://eur-lex.europa.eu/legal-content/EN/TXT/PDF/?uri=OJ:L:2015:040:FULL&from=EN

15. septembril 2022 lisati Russitš ning selle ülemad Aleksei Miltšakov ja Jan Petrovski USA sanktsioonide nimekirja Harkovi oblasti lahingutes "erilise julmuse" ülesnäitamise eest.https://t.me/bbcrussian/34611 

Ta on kantud ka Suurbritannia, Kanada, Šveitsi, Austraalia, Jaapani, Ukraina ja Uus-Meremaa sanktsioonide nimekirja.

 Viited 

Kategooria:Venemaa inimesed
Kategooria:Sündinud 1991